  Майя Бывальцева 25-тӥ южтолэзе Сарапулысь 8 номеро нылпи садын Нырысетӥез BabySkills улосвыл чемпионат ортчоз. Ужрад BabySkills улосвылкуспо ӵектос но элькунлэн «Педагогический комплекс: педагогический колледж-детский сад» инноваци ӵектос улсын радъяськоз, ивортэ улосвылысь дышетонъя но тодосъя министерстволэн пресс-службаез. Покчи нылпиос куспын ӵошатскон ньыль ӧръёсъя (компетенциосъя) мыноз: «Ресторанный сервис», «Поварское дело», «Дизайнер одежды», «Парикмахерское искусство» Удмуртиысь дышетонъя но тодосъя министерстволэн пресс-службаезПыриськисьёсты та ӧръёсысь усточиос но Сарапулысь педколлеждысь дышетӥсьёс но студентъёс дунъялозы. Куриськонъёс Воткаысь, Сарапулысь, Каракулино, Яр, Дэбес, Кез, Ува, Сюмси, Пичи Пурга, Сарпул ёросъёсысь нылпи садъёсысь вуизы ни. Чемпионатэ котькудӥз пыриськисез яке медаль зачётын, яке номинациын вормон понна пусъёзы. 2019-тӥ арын Срапулын нылпи садэ ветлӥсьёс пӧлын BabySkills кар вожвылъяськон ортчиз. Соку куинь ӧръёс ялэмын вал: пӧрась, йырси ӵышкись, эм сузэр Тодэ вайытом, Удмуртиын улӥсьёс туспуктэмъёсъя «Дети России-2020» вожвылъяськонэ пыриськыны быгато. Отын 14 аресозь нылпиос Россиын улӥсь калыкъёслэн дӥськутэнызы возьматэмын луыны кулэ.  Тегъёс: Дышетон Сарапул нылпиос Удмуртия вожвылъяськон дӥськут  